Diari Oficial de la Generalitat Valenciana


Sumari del DOGV 8163, del 06-11-2017 (2017/9717)

RESOLUCIÓ de 27 d'octubre de 2017, de la Conselleria d'Educació, Investigació, Cultura i Esport, per la qual es concedeixen els Premis 2017 als llibres millor editats i a la tasca dels llibrers i llibreres a la Comunitat Valenciana en l'any 2016.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8163

Data del DOGV
:   06-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9717


Data del document
:   27-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 27 d'octubre de 2017, de la Conselleria d'Educació, Investigació, Cultura i Esport, per la qual es concedeixen els Premis 2017 als llibres millor editats i a la tasca dels llibrers i llibreres a la Comunitat Valenciana en l'any 2016. [2017/9717]  
Per Resolució de 7 de juny de 2017, de la Conselleria d'Educació, Investigació, Cultura i Esport (DOGV 8074, 30.06.2017), es va convocar la concessió dels Premis 2017 als llibres millor editats i a la tasca dels llibrers i llibreres a la Comunitat Valenciana en l'any 2016.  
  
Finalitzat el termini de presentació de sol·licituds i candidatures, acompanyades de la corresponent documentació, es van constituir les comissions tècniques de valoració previstes en les bases de l'esmentada convocatòria, les quals han elevat les propostes corresponents.  
En virtut de les competències transferides a la Generalitat en matèria de cultura pel Reial decret 3066/1983, de 13 d'octubre; d'acord amb l'article 70 de la Llei 5/1983, de 30 de desembre, del Consell, i de conformitat amb l'esmentada convocatòria, resolc:  
  
Primer  
1. Concedir als títols que s'esmenten a continuació els premis als llibres millor editats en les modalitats següents:  
 Premi al llibre millor editat el 2016  
Rotterdam, provisionalment (Pruna Llibres)  
 Premi al llibre millor il·lustrat el 2016  
Tirant lo Blanch (Llibres de la Drassana)  
 Premi al còmic millor editat el 2016  
Chan-prin (Ediciones Babylon)  
 Premi al llibre infantil millor editat el 2016  
Max y los superhéroes (Algar Editorial)  
 Premi al llibre juvenil millor editat el 2016  
Els millors relats de Roald Dahl (Sembra Llibres)  
  
2. Declarar desert el premi al llibre millor autoeditat el 2016 per no haver-s'hi presentat cap obra.  
  
Segon  
Concedir a les llibreries que s'esmenten a continuació el premi a la tasca dels llibrers i llibreres en les modalitats següents:  
 Premi 2017 a la trajectòria d'una llibreria  
Llibreria La Traca (València)  
 Premi 2017 a la llibreria més innovadora  
Llibreria Ramon Llull (València)  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, de conformitat amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 d'octubre de 2017. La directora general de Cultura i Patrimoni, p. d. (R 07.06.2017; DOGV 8074): Carmen Amoraga Toledo.